經數: 一七三二

經名: 大方廣佛華嚴經搜玄分齊通智方軌卷第三下

頁數: 六一

上              欄

無相者有處法生有處法滅. 取心隨見不由

自意. 云何無相. 爲破此疑故. 經云一切諸

法無生平等. 此下自體空不如無相等故異

前也. 言無生者一切諸法□從念生無有

自立. 云何云有. 如論念展轉故. 又云若法

從念生卽因緣非一. 念等諸緣我盡不見.

唯見所成安立之法念等不見. 自可是無.

所成之法應說是有. 爲破此疑故. 經言無

成故. 言無成者旣法從他生汝不見彼從

緣而發. 旣許法從他生汝不見此相. 當知

所見卽是自謂不得實境. 妄見所成. 故論

云無成平等. 此二迷苦諦. 又云若諸法從

他生無自生性. 我許非有. 能成之因旣得

成他此有力能. 應說是有. 爲答此疑故.

經云一切離故一切法平等. 依經在第八

句. 言離者但所執境情謂是實. 論彼所見

卽無所從. 一非先有. 二無實理. 所以知若

從緣生卽似非實. 故知所見卽相非有故.

論云染相故. 此卽計集諦. 問若是集諦卽心

聚攝. 解旣在境. 云何應集. 答論能取體乃

應緣似. 煩惱業用計謂境中. 境卽是無. 義

歸取相. 故說是集. 又云諸法因緣尋彼本

末俱不可取. 究其此意. 染法依實迷眞而

生. 染可說無. 所迷眞俗滅道二諦順理應

有. 答汝謂眞俗順理是實. 此義不然. 滅道

眞俗乃是梵行正智境界. 云何乃云如謂是

實. 爲破此疑故. 經云本淨平等. 若如謂是

實. 卽雜染心生. 不可言本淨. 故論云淨相

故. 此迷滅道二諦. 又云若法不如所見是

中              欄

實有者. 卽不應起世間言說. 現有名種種

不同卽驗所目之義非無. 答如言所執名

非一者. 是世謂施設非先實有. 所以知. 但

見世間得義不得名得名不得義. 故知諸

名不定從義. 汝謂義實起名等. 此卽戱論

非實有也. 爲破此疑故. 經云無戱論故.

名不實有賴義而生. 義不自彰依名而顯.

此卽驗. 是戱論因緣. 又觀義因不見名果.

又觀名果不見義因. 此似戱論亦無故. 論

云分別相故. 所以唯說分別者爲顯卽相

空也. 此迷四諦名上已無生觀說. 又云我

已知相是無了生非有. 卽驗如實決定可

趣. 答汝謂自見爲妄非有. 別見離念爲可

取者. 還是分別故. 經云無取捨故. 無取捨

者本爲情謂. 是取所見. □皆不眞. 今還見

離念爲所趣. 卽同前妄. 故論云出沒相故.

所以唯言出沒爲出沒卽空. 上來以無遣

有. 又云我尋相生是無. 又知離念非有. 當

知染淨眞俗等法□無其體不可進趣. 答

汝見染淨不可進趣謂無法者此義不然.

爲破此疑故. 經云如幻夢等. 若法□無者

云何有處夢有處不夢. 驗此卽知. 一切諸法

不定是無. 故論云我非有相. 所以爲破我

無唯言無我者. 此爲離我不住無我故.

緣成幻事此不同上見. 此卽以有破無. 又

云所以前起八種見爲不盡理以無破有.

復起一見. 又不盡理已有破無. 我今體尋

不可偏有無取. 今具成二義. 此可當理. 答

如外所見由不越情. 所以知如所見境

下              欄

無義非有義. 有義非無義. 據其理也. 卽無

是有. 有無是一. 爲破此疑故. 經云有無不

二. 言不二者法不自住. 應緣成起. 復不

是緣故成果法. 尋其諸法不越自他. 自他

不住. 卽事辨空. 若如見有無此由不越

自他兩際. 故論云成壞故. 所以但言成壞

者. 謂成壞卽空故不別心. 當知不二平等之

法非除滅有無說爲不二. 此卽如實卽驗.

所謂有無名爲戱論. 亦非有無二法之中別

立一法以爲不二. 不俱取同上以因緣法

有無同體各非自性. 說彼無法以爲有故.

有卽非有. 還卽說彼有法爲無. 無則非無.

有非有故. 無外更無別有爲二. 無非無故. 有

外更無無法爲二. 故曰有無不二. 又復說

彼有無之法爲不二故. 亦無不二. 自性可

取. 此破有無雙計. 第三結文有二可知. 義

相如論耳. 上約十二入明所軌法. 下約十

二緣生辨所依觀門. 問上明法唯約十二

入. 下諸觀門何爲偏在緣生. 答攝法取寬

故. 約十二入以通依正. 念約觀門攝外.

從內故局緣生. 此文有二. 一就初住以明

不住. 卽總立宗. 二作是念下約彼正住以

開觀門. 卽別釋也. 前地劣故正住地中方

名不住. 此地勝故初住地中卽名不住. 初

文有二. 一觀法相等牒前起後. 言法相者

牒前文中十平等法. 隨順牒前得入六地.

此依論經可准之. 二復以勝大悲下正顯

不住. 於中通下六句分別. 一釋其名. 對前

觀故說此爲復. 大悲首者念衆生心. 拔苦

經數: 一七三二

經名: 大方廣佛華嚴經搜玄分齊通智方軌卷第三下

頁數: 六二

上              欄

爲悲. 悲增曰大. 大悲增者心心愍至稱曰

增上. 亦可心於增上果故名爲增上. 爲心

佛智利衆生故名曰大悲. 言滿足者. 離

有爲心厭有爲故觀察緣起. 觀之窮盡名

爲滿足. 此卽經論二處不同. 若依論文爲

有四句. 卽以第四生滅一句依前三門以

成行相. 若依經本第三卽生滅. 卽用生滅

爲滿足觀. 據經論二處. 卽有二意釋生滅

門. 一依論者. 所謂衆生菩提因緣□是有爲.

今以智知故云觀生滅. 二依經者. 因緣之

法順生逆滅. 本爲救生故云大悲. 又若依

經成四句亦得可知也. 二明三心次第之

義. 乘前觀空法便念衆生虛妄所纏. 故先

起悲. 以悲念故心佛智慧欲以利益. 故

起第二. 佛智必由離過所成故起第三. 三

就自利利他分別. 前一利他. 後二自利. 四

護煩惱護小分別. 前二護小. 後一護煩惱. 五

就因果. 初後攝因. 第二心果. 六不住分別.

初一利他不住涅槃. 後二自利不住世間.

二就正住別辨觀門. 初通經論科簡觀門.

第二釋義. 初門有三. 一就經科. 二就論科.

三將經論相對分文. 就經科中. 初別明十

觀. 二重結之. 十觀是何. 一因緣分次第. 二

三界虛妄下明一心所攝. 三無明有二種. 下

明自業助成. 四無明令行不斷下不相捨離.

五無明愛取下三道行. 六無明行是過去下

明觀先後際. 七無明行乃至六入下明三苦

集. 八無明因緣行生下辨因緣起. 九無明因

緣是生縛下辨因緣生滅縛. 十無明因緣是

中              欄

隨順有下是隨順無所有盡觀. 於中□各有

順逆觀. 卽爲二也. 經文如此. 二次就論科.

論家就此十番觀中三門分別. 一就厭離有

爲心中觀十二因緣. 此卽是前滿足生滅門.

二就深念衆生心中觀十二緣. 下說爲悲

隨順觀. 言隨順者此卽起悲隨順緣生. 卽

是前悲爲首. 三心佛心觀十二緣. 論文名

爲一切相智分別觀. 此卽是前悲增上觀. 問

前初住先明悲首. 次說增上. 後彰悲滿. 今

此何故先滿次悲後說增上. 前初住中生心

次第故. 先悲首後論悲滿. 今此是其正行

次第故. 先悲滿後說增上. 是義云何. 前初住

中乘上十法觀法空寂. 便念衆生妄有爲

法之所纏故. 故先起悲悲. 欲拔苦須得佛

智. 次起增上. 佛必由離有而成. 故明滿足

生滅等觀. 今正行中離過爲始. 先厭有爲.

因自離過. 便念衆生處之不出. 次辨隨

順. 前二攝因. 理必在前. 一切相智是心果

行. 理須在後. 此三門中各有十種觀因緣

集卽爲三十. 一一門中各有逆順卽成六

十. 上來分別但依住地明六十番. 對下果

分有一百八十因緣觀門. 所以知然. 尋果

分文以三空門分別緣集. 據此門下各攝

不同故. 經云依空解脫得十空三昧. 無生

無願亦復如是. 據此三空便有三義. 若以

空三昧觀十二緣卽十二緣皆空. 所以知

已論主將分別無相配空三昧. 若以無相

門觀十二緣十二卽似. 若以無願門觀十

二緣緣生卽實. 論中又說無相觀門爲眞

下              欄

實性. 由眞實離相. 故以配之. 以無願配

無生. 爲依他無生無所願心故用配之. 此

等因緣同異法門. 准下十空三昧思之可

解. 第三以論對經. 文分齊者更有別意前

依經本十番卽成厭離有爲因緣等觀. 故

據前後經本十番成一百八十門. 又問若

依經論無有六十門觀相. 云何得成一百

八十門. 答由經初開三觀門. 後論主仍許

經本二十番. 而更別辨三門四門九門等. 今

以前開三觀門驗. 後經中觀體. 卽知定有

六十門也. 今以論對經攝十門爲三番. 意

從一觀厭離有爲. 此意下更分別. 然論攝

經分齊者. 就厭離有爲觀中. 攝彼經內十

番觀門以之爲三十中初門. 卽以爲一. 名

成答相. 次有半門復以爲一. 名第一義. 後

八門半合之爲一. 名世諦差別. 第二大悲

隨順觀中攝十爲四. 初門爲一名觀衆生

愚癡[&FFFF]#倒. 次一爲一名餘處心解脫. 次三爲

一名異道心解脫. 後四爲一名心異解脫.

一切相智分別觀中攝十爲九. 初有半門

說之爲一名染淨觀. 次一門半復以爲一

名染依止觀. 次有五門各別爲一. 次有兩

門復合爲一名無始觀. 次一爲一名種種

觀. 通前爲九. 此三門中文之前[&FFFF]#後當分

釋. 二釋義者. 依大經本. 法界緣起乃有衆

多. 今以要門略攝爲二. 一約凡夫染法以

辨緣起. 二約菩提淨分以明緣起. 約淨門

者要攝爲四. 一本有. 二本有修生. 三名修

生. 第四修生本有. 言本有者. 緣起本實體

經數: 一七三二

經名: 大方廣佛華嚴經搜玄分齊通智方軌卷第三下

頁數: 六三

上              欄

離謂情. 法界顯然三世不動故. 性起云衆生

心中有微塵經卷. 有菩提大樹. 衆聖共證.

人證前後不同. 其樹不分別異. 故知本有.

又此緣生文十二因緣卽第一義. 言本有修

生者. 然諸淨品本無異性. 今約諸緣發生

新善. 據彼諸緣乃是妄法所發眞智乃合普

賢. 性體本無分別. 修智亦無分別. 故智順

理不順諸緣. 故知修生卽從本有. 同性而

發. 故性品云名菩提心爲性起故. 問本有

修生旣是新發義. 非是舊. 云何乃說從其

本性. 答此品爲是新生之義說是修生. 與

本義親. 故從性起. 如今1穀不別劫初. 順

本*穀親. 對今緣[&FFFF]#故. 不說新得. 此思可

解. 三修生者. 信等善根先未現前. 今對淨

敎. 賴緣始發. 故說新生. 故論云彼無無分

別智故. 四修生本有者. 其如來藏性隱在諸

纏. 凡夫卽迷處而不覺. 若對迷時不名爲

有故. 無相論云若有應見. 又依攝論云有

得不得見不見等故也. 今得無分別智始

顯法身在纏成淨. 先無有力同彼無法. 今

得成用. 異本先無. 故不可說名爲本有

說爲修淨. 問若說始顯爲修起者名曰修

生. 云何說顯. 答只爲是顯修生門中義成

本有. 先在迷心不說體用. 今時始說有彼

法身. 故知與彼新生是親. 先有義[&FFFF]#. 如論

云. 離不離無常. 旣言無常. 不可從本有. 上

來四義於此緣生理實通有. 若對經分文.

此十番緣生唯有二門. 一修生. 二修生本有.

餘二在性起品. 第二染法分別緣生者有二

中              欄

義. 一緣起一心門. 二依持一心門. 緣起門者

大分有三. 初眞妄緣集門. 二攝本從末門. 三

攝末從本門. 言緣集者. 總相論十二因緣一

本識作無眞妄別. 如論說. 依一心法有二.

種門. 以此二門不相離故. 又此經云唯心

轉故. 又如論說. 眞妄和合名阿梨耶. 唯眞

不生單妄不成. 眞妄和合方有所爲. 如夢

中事知與睡合方得集起. 此是眞妄緣集之

門. 二攝本從末者. 唯妄心作故. 論云名種子

識及果報識. 對治道時本識都盡. 法身流轉

五道名爲衆生. 隨其流處成其別味. 法種

衆苦如此非一. 故知攝本從其末也. 問

當隨染時爲卽染也. 爲由是淨. 答體是淨

本復是淨不可名隨. 故知染時不可爲淨.

若爾者不應說言依如來藏有生滅心. 應

但是單生滅. 今言相依. 如此說者是有智人

染淨雙證. 故作是說. 非局染門. 三攝末從

本者. 十二因緣唯眞心作. 如波水作. 亦如

夢事唯報心作. 以眞性故. 經云五陰十二因

緣無明等法悉是佛性. 又此經云三界虛妄

唯一心作. 論釋云第一義諦故也. 問攝末從

本應是淨品. 云何乃在染門分別. 答此攝

末從本理在淨品緣生. 今爲對染顯染如

幻故在染門. 問義若如此一切淨法□對

染顯妄. 云何獨辨攝末從本在染緣生. 答

凡論淨品緣起有其二種. 一爲對染以顯

妄法故. 經云不如實知諸諦第一義故也.

二但顯淨品緣起. 卽是顯理之門. 卽如普賢

性起品等是也. 餘義准此可解. 此攝末從

下              欄

本卽是不空如來之藏. 此中亦有空義. 爲自

體空. 後當分別. 二依持一心門者. 六七等識

依梨耶成. 故論云十二緣生依梨耶識. 以

梨耶識爲通因故. 問與上緣起一心云何

取別. 答上緣起一心染淨卽體不分別異.

此依持門能所不同故分二也. 問如上諸義

□一一門別. 云何得成一證境界. 答上來所

辨□約緣別顯. 卽是證境方便道緣. 欲樂旣

別卽今所依觀門非一. 若尋證境如上十

平等說. 上來第二釋義門訖. 次對文釋觀門

別相. 就經本十觀內. 初明順觀. 次辨逆觀.

餘皆同此. 其逆觀相後當釋. 初因緣分次第

者三種分別. 一明所治障. 二辨觀體. 三釋

經文. 餘皆同此. 言治障者治我見執. 謂言

十二分是我作也. 卽是身見邪見遍通. 若分

文別但治人見. 此惑通彼三空所治. 治相

云何. 實無有人相. 見實人相卽空門所治.

緣起似我生. 不如所取生. 計爲似相. 卽

無生所治. 所以得知有彼似我. 故論云自

他差別識從我見[&FFFF]#習生. 故得知也. 成似

生及實法相卽無願門. 通治前二執. 亦可

治彼無我空及成八自在見相. 所以得知.

故論云自體空者有故. 此成無性性也. 卽治

惑門. 二觀體者卽顯因緣理次第生義. 以空

及似實等三性爲順觀體. 逆卽成一緣起空

無性性觀. 卽用緣起次第理爲此觀體. 卽

依經辨也. 若依論辨但准以思攝. 三釋文

者. 就因緣分者卽因分也. 次第者漸次也.

觀者照達義. 就此以題章也. 此文有四. 相

經數: 一七三二

經名: 大方廣佛華嚴經搜玄分齊通智方軌卷第三下

頁數: 六四

上              欄

從爲三. 要則爲二. 總攝爲一. 門別四者. 一

擧彼解惑顯成無我門. 二依論愚癡下. 依

經一切凡夫下. 責情顯理門. 三依論無智

下. 依經常隨邪念下. 辨相顯實門. 四不知諸

諦第一義諦下依實辨相門. 相從三者. 四門

中初一名成. 釋成無我中二名答. 答顯無

我. 後一名相. 謂依二諦立因緣相. 要攝二

者前之三門宗顯無我. 卽因緣性. 後一總顯

因緣之相. 總爲一者總爲第一因緣分次第.

就第三辨相顯實中. 只由癡愛起諸業行.

乃至老死非由於我. 於中初順. 次逆. 後

結. 順中初言無智有無. 經云常隨邪念. 是

無明支. 無智是癡. 心是愛. 心常名有. 心斷

曰無也. 過去唯癡. 實卽過去備諸煩惱. 癡

愛力强. 所以偏擧. □隨下是行. 行有六句.

前三行過. 後三行體. 依經行過三句亦是無

明支. 以闕論中無明支故. 以是行下是其

識支. 初以是行起心種子. 乘前起後. 由

行熏心令心生後. 故說爲種. 心者是梨耶.

二有漏下對後生死顯前種義. 有漏是愛.

取想是見. 依經取心心卽通想. 所謂業爲地

下復生後有. 是名色支. 生名色等有七句.

一業爲地. 二識爲種. 三無明覆. 四愛水潤.

五我心漑灌. 六種種見綱. 七名色牙生. 問如

熏習義應業爲種識爲依地. 云何今識爲

種子. 答凡論業種分別有二. 一熏習成種

時. 二引生感果時. 若熏習成種時. 業爲種

子以識爲地. 爲識未被熏時未辨有種.

今爲熏習始說種生. 卽與上心能熏義親.

中              欄

與識義[&FFFF]#. 故識爲地. 種爲能依. 卽屬業也.

二引生感果者. 以識爲種. 用業爲地. 今言

業者是臨生. 時中陰心生業心爲正業種.

猶在本識未發. 今此上心心生中陰. 是種

子用相. 此用相旣非業體. 但能引業感得識

支. 如地引種令得成果. 說業爲地. 種在

識內. 與彼本識同無記性. 先造業識上心已

謝. 今種現與本識俱成. 與識義親. 與能[&FFFF]#

[&FFFF]#. 故判從識合爲種子. 此有二義. 一是卽

體. 二是異體. 此義如上料簡中說. 問業力無

明及諸見等. 現今心生用識爲依. 應從識

爲種. 云何別分爲所依地. 答理同依識. 但

有別義不如種子. 以種現同識無記性. 一

體. 二相. 俱一不分. 心生無明雖與識同現

變成其色心等別. 不如本識體相二義. 不

可從識爲種子也. 餘文可知. 二依止一心

觀者. 卽十二緣等能依也. 心者卽梨耶心. 就

此以題章. 以梨耶緣起爲此觀體. 三門同

上. 初所治者治彼外境自性執. 謂一切境.

別治但以惑自性差別積聚等三. 通治可

知. 二能治所依觀體者還以三空空似實無

生性相爲此順觀. 故論云阿梨耶識爲大

空故. 無生似實無願如論思之應知. 逆成

一觀同初門. 唯識者有二種. 一梨耶識持

生諸法. 離識卽無. 二明意識唯識. 生死涅

槃染淨等法現在意地離識卽無. 梨耶唯識

始是解境非行所依. 意識唯識此終卽是正

解所依. 心終意始. 反前可知. 觀相云何. 如

行心見法爲境. 若無觀心覺境. 染淨等法

下             欄

縱任現前. 今知意言所作取謂之心不起.

知識作時名用依他遣分別境. 問依他與

識云何取別. 答依他約相. 所以知. 分別體

空相能起識. 其識隨緣不守自性. 此應成

空乃現似相. 故知約相. 二唯識約體. 三界

唯心. [&FFFF]#倒分別卽空. 故得知也. 識望無性

卽似非實. 體相相成. 故通說耳. 問如境依

心卽是果法. 似而非無. 云何對識辨境卽

空. 答但從心生非分別境. 屬能緣心依他

性攝. 所以知. 當見境時但見實故. 故論主

以二諦等文作一依止觀也. 問後知唯識

還是所知. 與前謂境有何義別. 仍判後境

屬依他性. 答前見境時. 不知緣集說唯識

作. 作義非性見識作. 時分雜謂染. 緣集作

理違分別性. 故知別也. 遣實境滅時卽得

一分空無相性. 無相現故. 唯識想境□則不

生名得無性性. 此是行門唯識觀法. 若約

生解則三性後辨無性性. 問唯識想滅爲

知無相境遣唯識想. 爲識想自滅. 答更無

別知無相觀心. 但唯識想兼知無性. 取想

則自不現在前. 又亦依前勢而得後心不

生也. 今此文內通二唯識. 三界唯心作卽本

識唯識. 如經下偈但從貪心有卽意識唯

識. 此是順觀. 此依經辨. 三釋文者. 經本有

四. 初句立宗. 二十二緣分下引聖敎證. 三

所以者何下責. 四隨事生欲心下答. 隨者衆

多義. 事者上心作業. 生欲心者心是梨耶心.

問旣言欲心. 卽是意識. 云何言本心. 答欲

心有二義. 一識現起作用分別. 二卽此識因

經數: 一七三二

經名: 大方廣佛華嚴經搜玄分齊通智方軌卷第三下

頁數: 六五

上              欄

緣發起作用義邊卽屬其事. 能見取邊卽

屬意識. 因緣發起卽屬梨耶. 爲起時同處

不可分別. 如行□心名爲無明. 欲心取境

卽是不了. 豈可欲心之後別辨不了. 故知卽

欲名爲不了. 但成文故語有前後. 事是行

者上心分別事卽是業行. 行□心名無明

者其行現成分別實相. 今梨耶識變成不了

名爲意識. 取其實事故名無明. 餘文可知.

此依論辨. 問此與經本何別. 答經通論局

也

三自因觀者. 自者揀他異之名. 唯揀邪因

不揀正因. 今此觀內攝四種因. 因緣增上

緣緣緣次第緣. 以四緣理爲此觀體. 自此

已下至因緣觀. □用三性相爲順觀體. 用

三空門爲逆觀體. 但義別分有此諸觀. 於

分別性內揀異妄計. 三門同上. 言所治者

治異計因綠執. 如修道貪瞋癡實非發業.

計具因緣能發生業卽戒取見. 如自性非

因爲因及心煩惱. 分同此治. 二所依觀門

者明此自因具四緣等能生諸法. 此具因

緣親[&FFFF]#二理名俗諦觀. 妄計不生成一分

眞也. 此經文辨之. 三釋文者. 今言無明有

二種作等者. 一親因緣. 二是[&FFFF]#緣. 一緣中

癡是親因也. 二與行作因. 卽[&FFFF]#緣也. 此中

攝三緣. 餘文類可知. 又但取[&FFFF]#因. 此約論

辨. 第四不相捨離觀者三門同上. 不相捨離

者無他別時相離生也. 三性分同上自因

觀. 初明所治者因果異時計. 謂因滅果後

生. 此卽因不生果失. 更有餘失. 思之可

中              欄

解. 是戒取見. 二所依觀門者. 以同時生果

理爲此觀體. 此親[&FFFF]#二因俱同時. 此約經

文辨. 觀相云何. 無明有二種. 一子時. 二果

時. 彼二種時非是前後. 依子取時名曰子

時. 依果取時名曰果時其義云何. 子者令

行不斷. 果者此子時中所成行果. 依此取

時名曰果時. 問果因同時卽別體過. 若前後

生因不生果過. 答我立因果異彼二失. 由

是同時異第二失. 爲是因果異第一失. 此

非逆觀. 去情說也. 但顯俗諦理非第一義.

所以知同時. 故論云有二種義故緣事示

現. 云何二義. 一是因義. 二是果義. 緣事示現

者. 依緣二種義示現二種時. 如是餘因緣

分自生因二種義緣事應知. 又論引中論

偈. 云衆緣所生法是卽不卽因. 亦復不異

因. 非斷亦非常者. 明因果兩義各非斷常

行是無明果不卽無明因. 由是果故不異

無明因. 因義反前可知. 非斷亦非常. 行由

是果非斷. 是果無方非常. 卽此時中無明

是因非斷. 是果因故非常. 此義論主削去

外情作逆觀說. 非順緣生俗諦門. 所以

得知. 論主後自屬當經云. 自生因緣觀義

如前說. 故知也. 此約論辨. 五三道觀者. 三

者數. 道者通生義. 以煩惱業報及通生義

爲此觀體. 三門同上. 初所治者. 對治因緣

廢事計理執. 謂計諸法通因緣理. 卽廢事

執理失. 故論云若因緣生者一切法俱生. 故

得知也. 問如論文此語屬後三際. 云何從

前以爲所治答論主別有異意. 科後八門

下              欄

半觀. 以爲俗諦明執是過. 故從後說. 論主

用三道爲攝過觀. 卽體是過不可別有所

治. 今依經本. 三道是德故有所治. 將在前

論. 所以知論主別有異意. 如前依止一心

觀分爲兩門. 豈是十番意也. 亦有解者. 作

外人與論主成失若作此釋. 義轉難解. 所

以得知. 疑云若因緣生者一切法俱生. 論答

云. 過去業有二種. 一未作業. 二已作業. 只

可未作者非一切生. 已作者應一切生. 爲

如是故. 今成論主與外成失屬前治也.

又一因生諸法如計宿作及自性等. 分同此

治. 是戒取耳. 二所依觀門者對三性分. 同

上. 自因觀因緣之道通生諸有. 依煩惱道

生諸有故. 同在有流也. 依業生諸有六

道不同. 善惡有異. 依報生諸法相續不

斷. 故得三有成其事業諸相不同. 此理事

相應理故法齊生. 由事隔故不互相生. 若

但因緣理不[&FFFF]#事生者卽三有不成. 此依

經本辨. 三釋文可知. 依論辨之可知. 第六

三際觀者. 三者數. 際者顯無始分齊. 卽以

三時因果理事爲此觀體. 三門同上. 一所

治者. 治無因執卽常見也. 謂執諸法不從

因生復言未來無生老死卽斷見也. 二能

治所依觀門者. 無明行等是過去世. 治現在

世執身常見. 愛取有等是未來世. 對治外

執斷見過也. 此依經辨. 三釋文者. 於是有

三世轉者謂展轉生諸後有也. 此明過患

耳. 餘文可知. 此依論辨. 七三苦觀者. 三者

數. 苦是義. 三門同上. 初所治者謂樂淨執.

經數: 一七三二

經名: 大方廣佛華嚴經搜玄分齊通智方軌卷第三下

頁數: 六六

上              欄

是因緣身具有三苦. 迷者不了謂有樂淨.

卽見取攝分有戒見. 二明所依觀門者. 三

性同上. 理實通論諸因緣. 分通三苦. 今約

相分. 無明行等以爲行苦. 觸受二支名爲

苦苦. 愛取有等以爲壞苦. 行苦漸增治身常

住計有樂淨. 苦苦治身自在有樂淨執. 壞

苦治身究竟計有樂淨. 此名順俗觀. 但以

三苦及知苦智爲此觀體. 此苦何得通三

性. 答如經說不生不滅是無常義等. 又云是

苦是諦是實. 又廣如中邊論. 准之思之可

解. 此依經文辨. 釋文者. 所以五支名爲行

者. 諸分漸增未對苦具. 但行相增. 所以觸

受爲苦苦者爲此二支對外苦具增. 所以

愛等名壞苦者是未來世生因緣故違現在

身. 顯其現在非久住世. 愛取有體非是壞

相. 顯他壞增名爲壞苦. 餘文可知. 此依論

辨. 八因緣觀者三門同上. 初所治者謂計

單因有力生果. 如執自性因能生二十五

諦. 此身等因緣生. 迷者不了謂自性作. 卽

戒取見. 二所依觀門者三性同上. 因緣生理.

因有決定用. 緣有發果能方得法生. 若但

因力無緣發果能者. 其因六義不現在前.

何者爲六義. 一念念滅. 此滅是空. 有力不

待外緣所以有力不待緣. 爲因體未對

緣事自遷動故. 二俱有是空有力待緣. 所

以者爲得外緣唯顯體空俱成力用也. 三

隨逐至治際是有無力待緣. 所以知爲隨

他故不可無不能違緣. 故無力也. 四決

定是有有力不待緣. 所以知外緣未至性

中              欄

不改自成故. 五觀因緣. 是空無力待緣. 所

以知者爲待外緣唯顯親因非有無力能

生果也. 六如引顯自果. 是有有力待緣.

所以知得外緣時唯顯自因. 得自果故.

問此因緣六義分齊云何. 答今言賴緣者. 但

取因事之外增上等三緣不取自因六義互

相發. 所以者. 其六義者同是理法對因事

顯. 廢生因事六義不能自互發成. 但外三

緣各有理事故. 得對顯因果之義. 若爾六

義不應總別相成. 答六義六相共成者. 六相

有二義. 一順理. 二順事. 此二義中. 順理義

顯. 順事義微. 其因緣事二義同上. 但順事義

增. 順理義微. 所以知. 因緣生果法起迷義

顯. 爲此論主別將六相照令入理. 故知四

緣順事增也. 所以知總別順理義增者. 爲

辨六相令見心入理. 問何以得知但總別

六義得順理增不取於事. 答論主簡事不

具六相. 唯約義辨. 故知也. 上二微義思之

可解. 今因緣內各有六義. 故說別有勝用

能感於果. 問如論說. 非他作自因生. 非自

作緣生故. 旣言非他. 云何但取勝力生果.

答此擧不生形取勝力. 若不形奪勝力不

成. 令此奪中偏取一邊勝力屬上論主自

因觀. 今此通取二力. 不能生義分在其中.

准上六義思之可解. 有一別空. 入後觀

門至當分別. 此卽□前獨因感果執. 業[&FFFF]#

緣造後感果時. 不賴緣發. 此執何失. 答若

廢於緣自因勝力□皆不成. 此卽俗諦觀.

卽以緣生理事及智爲觀體. 此依經辨. 三

下              欄

釋文者. 因卽通親[&FFFF]#四種緣也. 故云因緣

能生行. 故知也. 釋名可解. 此依論辨. 又依

小乘六因四緣若依三乘卽十因二十因等.

若依一乘卽隨法辨因. 爲一一因緣理事

各別與法界等. 今六因義唯一乘能窮. 此約

別敎說也. 1◎2第九因緣生滅縛觀者. 因緣牒

成俗諦所依. 生者所生果法. 滅者卽離因緣

生力. 縛者卽順縛. 從俗諦依經本闕無. 因

緣二字三門同上. 初所治者. 此下二觀但治

心惑. 通義可解. 謂因緣共力能感果執. 又

言因緣法. 各有少力. 共成一果. 其緣起理

通有諸義. 若見因緣有力共生. 卽名迷理事

分別執. 卽法我所見. 二所依觀門者. 此用三

空門爲順觀體. 逆成一生縛無分別觀. 餘

意下更分別. 諸緣生法成俗諦相. 不屬一

緣. 但諸已生法隨去. 一緣果不得立. 不簡

親[&FFFF]#故. 論云. 無知者故. 作時不住故. 若因

緣能生不可不住. 問若因緣不生而有法

者. 先因未集亦應生果. 又此縛果法因緣

生果. 二相何別. 答因緣生內有二種義. 一

無自生義故空. 二因緣有力故生得果法. 此

緣縛內亦有二義. 一是俗諦緣起. 二離緣生

力故空. 因緣生法. 若無生力. 果卽不成. 此

緣縛觀. 若無空義. 果卽不成. 云何是空相.

答因內心[&FFFF]#不可得. 又心生力不可得.

前因緣生果生義. 是增空義. 是微爲因緣法

順生迷增故. 今緣縛法空義. 是增生力義微

爲緣起法順生無分別智故. 故下經云. 緣起

之法離有無也此雖無生力以空力成故.

經數: 一七三二

經名: 大方廣佛華嚴經搜玄分齊通智方軌卷第三下

頁數: 六七

上              欄

離自性生. 經云. 無住爲本故. 問若緣生順

迷增者. 此義可爾. 緣縛順空增. 應當眞諦

攝. 答空有二種. 一爲空故得有俗成. 二爲

空成無分別. 今取成俗空故不入眞諦. 問

若觀生縛當見法時. 爲有能縛因力以

不. 答無能縛者. 若有能縛卽是他義. 縛義

不成. 此義思之可解. 今以俗諦無分別理

事爲此觀體. 此生縛觀不分因果. 此依經

文辨. 三釋文者. 無明因緣諸行生以生縛

說者. 無明因緣牒俗所依. 以生縛說者. 正

斥觀體. 生縛同前釋. 所以言說者. 爲欲依

言得平等俗故. 何者以此縛字通目生不

生爲縛故. 非親生爲縛故. 非無俗諦不

可以二相取此二義故. 以一說縛字印

定其義. 若廢其說恐別取二義故. 觀依

說以取義也. 理在說中. 餘文可解. 又經通

取空力多有力少. 論卽不說因也. 此依論

辨. 十無所有盡觀依論名. 隨順有盡觀三門

同上. 初所治者. 此局心惑. 亦可通諸使. 俗

諦通攝故. 爲執因緣. 但有應俗相. 自體空

義. 不現在前故是障也. 何者但因緣生法.

卽自體空理不自住. 順成俗諦. 成俗諦果

時. 仍以不同因緣. 以此義心有不偏增. 若

迷謂唯有俗者故是過失. 卽法我我所見. 二

所依觀門者. 三義同上. 生縛意趣有異. 後自

分別. 諸緣生法. 不起卽已起卽雙現. 如彼

渴鹿見陽焰水乾濕□彰. 又如鏡像染淨雙

現. 此是正理. 問其所現空. 爲是眞諦. 爲是

俗諦. 又此觀法與前緣生及以生縛. 云何取

中              欄

別. 答因緣及縛唯成順有. 今第十觀空有俱

順. 又此空有□是俗諦. 汎明眞俗此有多義.

一體相相對. 二空有相對. 如此分眞俗. 其義

非一. 若空有分眞俗. 有則爲俗. 空卽爲眞.

卽證智所知. 若體相相對. 空有可以相論

故. 若約此義. 俗諦通空有. 此空是自體空.

非事空也. 故論云. 是心眞如相. 能示摩訶衍

體. 故知雖是眞如得名. 俗相不是體也. 此

卽空有同爲一相. 以緣順性. 理事爲此觀

體故. 上文云. 十二緣生是無爲也. 此依經

辨. 三釋文者. 隨順卽空. 隨順於有盡者爲空

隨順. 卽有盡滅也. 此順論主後釋. 不順經

文. 若依經無所有盡觀者. 無所有者所順. 盡

者能順. 俗相卽空順於滅理. 以俗相心法.

卽盡其性. 此是周盡之盡. 亦有解者. 以盡

字爲逆觀. 此不應經文. 爲文中別有逆

相. 又若此盡卽是逆者. 諸觀□應置其盡

字. 文云. 無明因緣諸行生是隨順無所有盡

觀者. 因緣無性卽相辨空. 空故隨順無所有

理盡其性也. 十觀亦有相生次第. 爲知諸

虛妄過故. 故有第一. 旣識妄已未知妄法

依何得生. 故有第二. 識知所依未知有

何理. 故有第三. 已知生理未知依何時.

故有第四. 識知時已未知約何義. 故明第

五. 知其義已有何本末. 故有第六. 知本

末已未知有何過. 故有第七. 知其過已云何

對事成. 故有第八. 知成已未知有何相. 故

有第九. 知相已疑謂乖理. 故有第十. 依經

十番訖. 二依論分別者有三. 一厭離有爲.

下              欄

二大悲隨順. 三一切相智. 初厭離有爲者. 解

則爲順. 行則爲逆解中以三空相爲順. 大

分爲三. 一成答相. 二第一義諦. 三世諦差別

爲知. 世無人成. 世有爲過. 故須第一. 旣知

過已. 未知趣何理. 故有第二. 雖知所入法.

未知依何而得故. 擧俗諦辨所依觀門. 故

論云. 隨順觀世諦卽入第一義. 初釋文如

前. 問此相卽俗諦. 何須第三. 更明俗諦. 答

此辨俗諦爲取過失. 二第一義諦釋得脫

所以. 就彼因緣觀第一義得脫因緣. 此

取依止觀中上半門也. 世諦觀者. 世卽時

也. 諦者時中法實. 此合經中後八門半爲六

門觀. 初半爲一取二爲一. 次三各一. 後三

爲一. 初□是染染依止觀. 染者能依也. 依止

者所依也. 此六門中. 初一門明染依止. 次二

建立染相. 次一就染彰過. 次二正觀防非.

後一辨觀分齊. 又云何染故明染相. 染何所

依依第一義. 何故說依妄法依眞. 爲欲

就之心眞故也. 二言因觀者. 觀染所因問

論主合本二觀爲一因觀. 經本初爲自因. 論

主云他因. 經本不相捨離. 論主云自因. 此

義云何. 答經主言自簡異外道. 論言他者.

就四緣內. 簡取增上緣. 成十二因緣義準

論主意. 消彼經文. 卽擧親別[&FFFF]#. 取其[&FFFF]#緣

不取親者. 爲不順十二因緣故也. 云何不

順. 十二支中但行有二支. 報因義顯. 餘者

略而不具. 又別取增上緣故. 簡之所以名

[&FFFF]#緣. 作他因者爲增上緣. 對親因爲[&FFFF]#.

望增上自果爲親. 今對親因說彼增上

經數: 一七三二

經名: 大方廣佛華嚴經搜玄分齊通智方軌卷第三下

頁數: 六八

上              欄

故. 說他因亦可. 反之取其他也. 經名不

相捨離. 如前觀釋. 亦通親[&FFFF]#. 論言自因者.

增上緣中取親因緣. 卽互爲因. 等由互爲

因通諸支故. 三攝過觀者. 攝十二緣以爲

三道觀察. 唯是苦集過也. 四護過者. 護彼凡

夫邪見過也. 五不厭厭者. 防離二乘慢心

過也. 微細之苦. 二乘不厭. 菩薩能厭. 名不

厭厭. 六深觀者. 觀行窮深. 因緣之理妙過情

趣. 故名爲深觀. 相云何. 論主分本三觀. 以

爲四法趣其深理. 一非他作自因生故. 卽成

自因. 具有勝力. 離無因計. 二非自作緣生

故. 卽顯[&FFFF]#緣. 具有勝力. 卽離單因生果不

[&FFFF]#緣失. 此二種義離自性執. 由順俗諦見

心不息. 問何故不言各有少力共成多力.

答若少多則不成. 三非二作但隨順生. 此則

去前見. 因緣相隨順生者. 有無不可取爲

隨有故. 不可無隨順有故. 非自有復隨順

有. 非定從因生故. 離有無不可取也. 四

非無因作隨順有故. 卽離意地. 謂無分別. 其

法如上十平等攝. 此卽深觀之妙趣也. 問此

觀爲是逆觀. 爲是順觀. 答此通逆順. 隨順

觀世諦卽順也. 卽入第一義諦故逆也. 此

觀通治諸惑. 不別明所治. 以一緣起無生

唯識爲此觀體. 問如上諸義□是順觀. 逆觀

云何. 答眞俗二諦非分別知. 但對見情故

分二相. 欲知逆順者. 唯越見情. 卽逆順相

應. 云何作方便. 如諸觀門. 互相形奪. 卽體

其理. 得滅諸見. 餘義可知. 二大悲隨順者.

大悲隨順因緣. 亦可因緣隨順大悲. 論主

中               欄

合十爲四. 一以第一爲愚癡[&FFFF]#倒. 二以一

門爲餘處心解脫. 三以四門爲異道心解

脫. 四以四門爲心異解脫. 第一辨過爲所

離. 第二所心理. 三爲所依道. 四爲所心果.

此四門中一一對番. 邪爲所治. 正爲能治.

初愚癡[&FFFF]#倒者. 隨所著處愚癡及[&FFFF]#倒. 此事

觀故. 以著我故. 一切處受生遠離我故. 卽

無有生. 卽以[&FFFF]#倒治法我相用. 知過心

治執我心. 餘處心解脫者. 凡夫愚癡[&FFFF]#倒.

常應於梨耶識中及陀那識中心解脫. 乃

於餘處我我所中心解脫. 此義云何. 應於

梨耶緣起法中心. 及於妄我境中心解脫.

卽用識境以治我境. 以唯識智治我智

矣. 云何異道心解脫. 於[&FFFF]#倒因中心解脫.

此義云何. 應因緣理中心道所依. 及於妄

因自性等中心解脫. 道則以自因理治. 自

性爲因生. 二十五諦理法爲自性因. 不平等

故須治也. 何者爲二十五諦. 五知根卽眼等

五根. 五作根卽手脚及口大便小便根. 幷心

平等根爲十一根. 五大卽地水火風空. 五唯

量卽色聲香味觸. 加前十一爲二十一. 憂喜

闇亦名染. [&FFFF]#黑卽是念瞋癡合名染. 心諦

爲二十二. 慢諦亦名我. 心爲二十三. 覺亦

名智爲二十四. 自性爲二十五. 人欲死時.

不能作業故. 先五作根壞變爲五知根. 肉

眼壞變爲火大. 耳變爲空. 鼻變爲地. 舌變

爲水. 身根壞變爲風. 五大壞變五唯量. 地

變爲香. 水變爲味. 火變爲色. 空變爲聲. 風

變爲觸. 唯量變爲憂喜闇. 憂喜變爲慢. 慢

下              欄

變爲智. 智變成自性. 今壞者非滅壞. 但無

現用. 還歸於本故名壞也. 成反前可知.

不相捨離. 以治梵作爲梵天與衆生相

離故. 三道治苦行因. 爲苦行非樂因故. 三

際治無因. 前中後際因生故. 用四智心治

邪智. 此有二義. 一以緣起爲正道體. 以修

成智爲助道體. 自因等爲正道體. 二以無

分別智爲正道. 諸道品爲助道. 卽擧法取

能觀智爲道體也. 心異解脫者. 汎釋解

脫有三種. 一顯緣起. 第二生智. 第三滅

惑. 今於我我所中心解脫. 妄計常樂我淨.

三義卽俱不成. 論以四義顯之. 一用三苦

治彼樂倒. 顯緣起理眞實樂德. 行苦等遷動

無故. 二用因緣治彼我倒. 卽顯我德. 有爲

不自在故. 三用生縛觀治彼淨倒. 卽顯淨

德. 縛非自在淨故. 四用隨順有治彼常倒.

卽顯常德. 爲隨順三有不常未出故. 又用

常樂等次第配之. 餘義如論. 三一切相智

觀者. 一切卽所觀境. 智者能觀心. 一取有分

觀內半門爲染淨分別觀. 染者我慢煩惱染.

淨者無我慢淨. 分別者差別而知. 仍依止觀

取十番內一門半觀爲依止觀. 前次第半門

眞俗二法與迷心爲依. 後一心觀與俗諦

爲依. 二依義齊故通一依止一心依止. 通

生依止及境界依. 前半門內唯境界依. 三以

一門爲方便觀. 方便者. 因緣二力方便發

果. 四以一門爲緣相觀. 緣相者. 因緣生果

之狀相義也. 亦可增上緣狀相義也. 問此一

門與上方便何別. 答前取因緣力. 後取成

經數: 一七三二

經名: 大方廣佛華嚴經搜玄分齊通智方軌卷第四上

頁數: 六九

上              欄

事狀相. 又前位後欲明有支無作. 唯有緣相

義也. 五以一門爲入諦觀. 入者觀心. 諦者

所知苦集諦也. 六以一門爲力無力信入

觀者. 如無明行生識等果名爲有力. 識等

不感後果名爲無力. 以此因果分齊. 令人

信入故名信入觀. 七以一門爲增上慢等

者. 聲聞人未斷行苦. 謂爲究竟. 故名增上.

已斷[&FFFF]#惑名非增上. 擧此深苦令人信入.

八以二門爲無始觀. 言無始者. 無彼無

始也爲成因生故非緣作. 爲成緣生故

非因作. 此二處心無作者. 始復心二作. 非

自成故無自性. 始名無始觀. 所以二觀

爲無始者. 答因緣相形不可說始. 以生縛

觀表法有終. 若法無終. 不可但說言無始

觀. 問縛云何終. 答若縛是果不可說有終

爲縛. 不定果一相故說終. 九種種觀者. 但

俗隨順因緣非一故云種種. 此九觀門是種

智境. 治無智障. 能觀法體. 卽爲能治. 非理

觀智境. 亦有逆順. 逆者煩惱滅. 順者得法

體. 三彼果勝者. 文分有五. 一對治滅障勝

者. 是前勝慢勝治家果. 前修十法而爲對

治. 此地滿中. 更以甚深三脫爲治. 名對治

勝. 前治五地染淨慢障. 今此更治微細我

心及有無等. 名滅障勝. 此中文亦有背向.

消息無違也. 二修行勝者. 是前不住道行家

果. 依前不住更起勝修. 名修行勝. 三三昧

勝者. 望前治勝以說果也. 前修三脫而爲

對治. 彼治轉增名三昧勝. 此中文用論比

之可解耳. 四不壞心者. 望前滅障以說果

中              欄

也. 以滅障故. 三昧之心不可破壞. 五自在

力者. 望前修行以說果也. 依前修行. 上進

無□名自在力. 餘文如論. 二修行勝中. 初

明修行之心. 二菩薩作如是念下明修行勝.

此文有二. 初明修行. 二卽得無障□下明

修行勝. 餘文可知. 就三昧有二. 初辨空門.

二無相下等餘二空. 餘義如論. 後二果中.

各初一總. 後句是別. 就地果文內. 三果如

前. 調柔分四. 一調柔行相. 二月光喩下明

敎智淨. 三別地行. 四結說相. 前中. 初法次

喩後合. 就法說中. 多見諸佛爲起行緣. 次

能練行. 後所練淨. 餘文如論. 三重頌有二.

初明頌意. 次正偈頌. 偈有三十九. 初三一

句頌十平等. 次十九三句頌不住道行. 三次

六偈頌不住果. 次有九偈頌調柔三果. 次

一歎顯說分齊. 不住有二. 初十七一句頌

十種觀. 次二半頌結文. 不住果文中. 初三

頌三脫. 次一半頌修行. 次半頌三昧. 次半

頌不壞心. 次半頌自在力

大方廣佛華嚴經搜玄分齊通智方軌卷第三

(之下)

乙巳歲大藏都監開板

下              欄

大方廣佛華嚴經搜玄分齊通智

方軌卷第四(之上)

終南山至相寺沙門智儼述

第七地者. 六門同上. 一釋名者. 善修無相

行. 功用究竟. 能過世間二乘出世間道故

名遠行地. 二所治者. 依地論文. 細相習障.

若依攝論. [&FFFF]#相行無明. 此文在六地. 又有

兩無明. 一微細相行起無明. 卽迷俗也. 二

一向無相思惟方便. 卽迷眞也. 及二業障有

一報障因緣生死. 三所顯者. 種種法無別義.

四所成者. 成方便波羅蜜. 五所得果者. 達

種種法無別功德. 得一切相滅. □住無相

果. 六釋文者. 經文有三. 初偈[&FFFF]#生後. 二明

地體. 三偈頌結前. 初有十四偈. 初十三大

衆三業供養. 次一解脫請. 初文有二. 初十二

正[&FFFF]#請. 次一結供養攝行入上位. 初文分

二. 初三偈諸天總修三業供養. 身口意三請

也. 次九偈是別. 別中有三. 初一當處天王

供養. 次有一半明餘天王欲聞法益. 次六

偈半明天女等承力歎佛三業勝用. 二偈半

身也. 次一口. 次三意也. 二辨地體中. 大判

爲五. 一樂無作行對治差別. 治前地樂空

心. 二彼障對治差別. 治此地有相心. 三雙行

差別行成相也. 四前上地勝差別校量也. 五

彼果差別純熟也. 樂無作中經有三. 初總

生起. 二正釋. 三結利益. 第二文有二十句.

攝爲十對. 一一對中. 皆初明其境界無量.

經數: 一七三二

經名: 大方廣佛華嚴經搜玄分齊通智方軌卷第四上

頁數: 七○

上              欄

後句明佛無量德業. 亦可初句爲空中方便

智. 後句爲有中殊勝行也. 又論文云. 有四

障如五地說者. 取彼不惱生事安樂生事.

憐愍故出漸令入法. 對四化行說四障

也. 又書論等四障如論耳. 餘文如論. 就彼

障對治修行勝文. 經中有二. 一明菩薩觀解

方便. 此方便中論有六問. 初問所益生. 二

問所依世界. 三問何慧者. 其法界法中兩

句難可別問. 故就能知智慧以問. 四以何

心者. 問根心也. 五以何行者. 問起行心

也. 至下解中合擧. 辨之有通二義故耳. 六

問所乘也. 二菩薩如是下正明修行也. 有

五句. 初所標. 二辨意. 三明分齊. 四出體. 五

成對治義也. 雙行文中有四. 一二行雙無

間. 二信勝. 三能作大義. 此文有四. 初立. 二

責. 三略答. 四廣辨. 四菩提分差別. 此中經文

脫四家一句. 餘文如論. 彼前上勝文有二.

一勝前六地. 二何以故下明勝上勝上三地.

前中先略辨相成解脫月問. 二金剛藏答. 答

中初先通對諸地彰此爲勝. 二何以故下

別對諸地顯此爲勝. 此別答有二. 初問次

答. 答中分二. 一總次別. 二釋勝上中有二.

一明此地勝過於後. 解脫月下因前所

論乘明諸地染淨之相. 初中分二. 初責次

答. 答內分三. 初法次喩後合. 餘文可知. 二

乘明染淨中有二. 初問次答. 答中有二. 一

通辨. 二約七地別明分齊. 初通中有三. 謂

法喩合. 三文可知. 二別辨文有三. 立責答

也就彼果勝文中. 初一業勝文有三. 初總

中              欄

次別三結. 此經結文中脫一句. 別文有四如

論. 二三昧勝中. 初總次別三總結之. 經脫

總句. 餘如論也. 三過地勝中. 分文有三.

一行修善巧故過. 二作業廣大故過. 三行修

勝入故過. 初中分二. 初牒前起後. 二別解

義. 第二過中. 初正辨過義. 二解脫月下顯

過分齊. 此有二. 初問次答. 答有三. 法喩合

也. 餘文可知. 得勝行文有二. 初明三昧

勝. 次發起勝. 初文有二. 初問次答. 答文有

法喩合三文. 發起勝中. 初結前生後. 次正

明發起勝行. 又此論文中總爲八句. 初一自

利行. 現身世間是殊勝行. 深心涅槃是方便

智. 下利他中. 初三順凡. 次一轉小. 次二隨

魔. 後一轉凡. 眷屬圍□是殊勝行. 心常遠

離是方便智. 諸句例然. 願取有者. 爲首之

化必由願也. 家不斷者. 示有愛染之事也.

遠離使者. 離使性也. 入行者. 能轉二乘上

入佛知. 資生行者. 示有飮食睡眠等也. 退

行者. 示老病等也. 言轉行者. 轉諸凡大煩

惱心也. 見貪轉者. 轉其見惑也. 障□轉者.

無明不了名障□. 今轉滅也. 五明智治之

耳. 貪轉者. 轉貪結也. 菩薩現受勝五欲處

而不著. 令諸天等捨自所欲故也. 地果文

中. 三果如上. 調柔果中文還有四. 一調柔

行相. 二敎智淨. 三別地德. 四結地相. 調柔行

中還初法說次喩後合. 法中初多見諸佛. 次

能練行. 後所練淨. 餘文可知. 三重頌有二.

初明說意. 次正偈頌. 偈有四十二. 分文有

七. 初九頌無作行. 次三彼障對治. 次六頌

下              欄

雙行. 次十一頌前上地勝. 次八雙行果. 次四

頌調柔等. 次一結歎也. 第八地者. 此下名

出出世善法. 因此料簡上下諸地一乘三乘

人天起信生解漸次同異法門. 初地中十願.

是一乘三乘共行法. 信等十法. 是三乘別行

法及人天所依. 二地戒行. 是三乘小乘人天

所依. 三地禪定. 是三乘小乘人天所習. 四地

道品等. 是三乘小乘所得. 五地四諦. 是一乘

三乘小乘共行法. 六地緣生. 是一乘三乘小

乘共行法. 第七地方便雙行等. 是大乘所行

法. 八地九地十地. 是一乘大乘所習法. 此等

若望見聞修證通說. 卽等無別. 若約相別

論. 則有此殊分. 又諸地調柔果是行門發趣

果是解門. 攝報果是報門. 願智果是德用門.

亦是一乘三乘共行法. 以此準之. 十地善巧

圓通廣攝故得藏名. 故崔光云. 十地經者. 蓋

是神覺之玄苑. 靈慧之妙宅. 億善之基輿. 萬

度之綱統理包群藏之□. 義冠衆典之奧

積漸心行. 窮忍學之源. 崇廣住德. 極道慧

之府故也. 今此地中六門同上. 初釋名者.

報行純熟無相無間故名不動地. 二所治者.

依地論文. 於無相有行障. 依攝論文. 於

無相作功用心. 無明又有二無明. 一於無

相作功用. 二於相行自在有二業障及一

報障有有生死. 三所顯者. 由不增減義. 四

所成者. 成願波羅蜜. 五所得果者. 若通達

不增減功德. 得共諸佛平等威德智慧業果

及得法身果. 六釋文者. 大判有三. 初偈頌

生起二明地體. 三以偈結. 初有十五偈. 初